पैरालम्पिक कमेटी ने खातून से इसके लिए आईओए को पत्र लिखने के लिए कहा। खातून ने कहा कि पत्र लिखने के बाद भी कमेटी और मंत्रालय की तरफ से उन्हें कोई जवाब नहीं आया है। खातून ने कहा “इस मुकाम तक पहुंचने के लिए मैंने बहुत मेहनत की है। मैं एक बहुत ही गरीब परिवार से ताल्लुक रखती हूं। हमारे प्रधानमंत्री नरेंद्र मोदी बेटी बचाओ बेटी पढ़ाओ की बात करते हैं तो क्यों उन्होंने इस बेटी को बीच में छोड़ दिया है। इस सबके बाद मैं अंदर से टूट गई हूं लेकिन फिर भी मैं प्रैक्टिस कर रही हूं। अगर मैं राष्ट्रमंडल खेलों में नहीं जा पाती तो मैं आईओए के सामने आत्महत्या कर लूंगी।”